stanford-oval/wikipedia huggingface dataset:
Wimbledonin tennisturnaus 2005
Loppukierrokset > Sekanelinpeli

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät | Puolivälierät | Puolivälierät |  |  | Välierät | Välierät | Välierät | Välierät | Välierät |  |  | Loppuottelu | Loppuottelu | Loppuottelu | Loppuottelu | Loppuottelu |
 
|   |   |   Gisela Dulko   Mariano Hood | 3 | 4 |   |   |  |  |  |  |  |  |  |  |  |  |  |  |  |
|  |   |   Tatiana Perebiynis   Paul Hanley | 6 | 6 |   |   |  |  |  |  |  |  |  |  |  |  |  |  |  |
|  |   |   Tatiana Perebiynis   Paul Hanley | 6 | 6 |   |   |   |   |   Tatiana Perebiynis   Paul Hanley | 6 | 6 |   |   |  |  |  |  |  |  |
|  |  |  |  |  |  |   |   |   |   Tatiana Perebiynis   Paul Hanley | 6 | 6 |   |   |  |  |  |  |  |  |
|  |  |  |  |  |  |   |   | 4 |   Liezel Huber   Kevin Ullyett | 3 | 4 |   |   |  |  |  |  |  |  |
|  | 5 |   Martina Navrátilová   Mike Bryan | 6 | 4 | 7 |   |   | 4 |   Liezel Huber   Kevin Ullyett | 3 | 4 |   |   |  |  |  |  |  |  |
|  | 5 |   Martina Navrátilová   Mike Bryan | 6 | 4 | 7 |   |  |  |  |  |  |  |   |  |  |  |  |  |  |
|   | 4 |   Liezel Huber   Kevin Ullyett | 3 | 6 | 9 |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |   |   Tatiana Perebiynis   Paul Hanley | 4 | 2 |   |
|  |  |   |   |   |   |   |   |   |   |   |   |   |   |   |   |   Mary Pierce   Mahesh Bhupathi | 6 | 6' |   |
|   | 6 |   Samantha Stosur   Todd Woodbridge | 2 | 613 |   |   |  |  |  |  |  |  |   |  |  |  |  |  |  |
|  | 3 |   Lisa Raymond   Jonas Björkman | 6 | 715 |   |   |  |  |  |  |  |  |   |  |  |  |  |  |  |
|  | 3 |   Lisa Raymond   Jonas Björkman | 6 | 715 |   |   |  | 3 |   Lisa Raymond   Jonas Björkman | 5 | 1 |   |   |  |  |  |  |  |  |
|  |  |  |  |  |  |   |  | 3 |   Lisa Raymond   Jonas Björkman | 5 | 1 |   |   |  |  |  |  |  |  |
|  |  |  |  |  |  |   |   |   |   Mary Pierce   Mahesh Bhupathi | 7 | 6 |   |   |  |  |  |  |  |  |
|  | 12 |   Kim Clijsters   Olivier Rochus | 1 | 5 |   |   |   |   |   Mary Pierce   Mahesh Bhupathi | 7 | 6 |   |   |  |  |  |  |  |  |
|  | 12 |   Kim Clijsters   Olivier Rochus | 1 | 5 |   |   |  |  |  |  |  |  |  |  |  |  |  |  |  |
|   |   |   Mary Pierce   Mahesh Bhupathi | 6 | 7 |   |   |  |  |  |  |  |  |  |  |  |  |  |  |  |
Wikimedia Commonsissa on kuvia tai muita tiedostoja aiheesta .
Xbox Game Studios

| Xbox Game Studios |
| --- | --- |

Kotipaikka:  Redmond, Washington
Toimiala:  videopeliteollisuus
Emoyhtiö:  Microsoft
Tytäryhtiöt:  ks. luettelo
Kotisivu:  www.xbox.com/xbox-game-studios
Infobox OKVirheellinen NIMI-arvo: 
Microsoft Studiosin aiempi logo.
Xbox Game Studios (aiemmin Microsoft Game Division, Microsoft Game Studios ja Microsoft Studios) on Microsoftin omistama pelitalo, joka on keskittynyt kehittämään ja julkaisemaan pelejä Windows-tietokoneille ja Microsoftin pelikonsoleille. Xbox Game Studios toimii pääasiassa julkaisijana, niin omille studioille kuin myös ulkopuolisille kolmannen osapuolen pelitaloille. Yhtiö omistaa 15 studiota.
Historia

Alun perin Microsoft Game Studios toimi pelkän Microsoft-toiminimen takana, mutta vuonna 1999 se muutti nimekseen Microsoft Game Divisioniksi. Osasto toimi aluksi vain tietokoneille suunnattujen pelien parissa.
Vuonna 2000 yhtiö ilmoitti laajentavansa pelikonsoleihin ja ilmoitti Xbox-pelikonsolin kehityksestä.
Vuonna 2001 Microsoft Studios julkaisi ensimmäisen Microsoftin pelikonsolin Xboxin ja muutti nimekseen Microsoft Game Studios, joka oli käytössä vuoteen 2011, jolloin pelitalo vaihtoi nimekseen Microsoft Studios.
Elokuussa 2002 Microsoft Studios osti Raren Nintendolta ja Stamper-veljeksiltä jotka omistivat Raresta 49 ja 51 prosenttia. Kaksi vuotta myöhemmin, vuonna 2004, Ed Fries, jonka johdolla julkaistiin muun muassa Halo- ja Age of Empires -pelisarjat, jätti Microsoft Studiosin.
Vuonna 2005 Final Fantasy -pelisarjan luoja Hironobu Sakaguchi liittyi Microsoft Studiosin kehittämään Xbox 360:lle uutta tietokoneroolipeliä. Samana vuonna liittyivät myös Yoshiki Okamoto (Game Republicista) ja Tetsuya Mizuguchi (Q Entertainmentistä) Microsoft Studiosiin.
Microsoft Studios osti vuonna 2006 Lionhead Studiosin ja panostivat julkaisuiden määrään Xbox 360:llä. Microsoft Studios osti myös Massive Incin, joka keskittyy mainostamiseen peleissä.
Marraskuussa 2018 yhtiö osti inXile Entertainmentin ja Obsidian Entertainmentin.
Helmikuussa 2019 yhtiö vaihtoi nimensä Xbox Games Studioksi.
Vuonna 2021 kerrottiin osana Epic Gamesin ja Applen välistä oikeudenkäyntiä, että Microsoft ei ole koskaan tuottanut voittoa pelikonsolien myynnillä vaan konsolit myydään tappiolla.
Tammikuussa 2023 kerrottiin Microsoftin vähentävän 10 000 työpaikkaa.
Toukokuussa 2024 yhtiö ilmoitti sulkevansa useita studioita. Studiot ovat Arkane Austin, Tango Gameworks ja Alpha Dog Games. Roundhouse Studios yhdistetään ZeniMax Online Studiosiin. Lisäksi Bethesdalta irtisanotaan henkilöitä. Elokuussa 2024 kerrottiin, että Krafton ostaa Tango Gameworksin ja Hi-Fi Rushin oikeudet.
Pelitalot

Vuonna 2020 Xbox Game Studios omisti 15 studiota ja Bethesda Softworksin, johon kuuluu kahdeksan studiota:
Yhtiörakennetta on 2022 muutettu siten, että uusi Microsoft Gaming -divisioona omistaa Xbox-studiot, Bethesdan ja Microsoftin ostaman Activision Blizzardin.
| --- | --- |
 343 Industries  The Coalition  Compulsion Games  Double Fine Productions  The Initiative  InXile Entertainment  Mojang  Ninja Theory  Obsidian Entertainment  Playground Games  Rare  Turn 10 Studios  Undead Labs  World's Edge  Xbox Game Studios Publishing :  Bethesda Softworks Alpha Dog Games  Arkane Studios  Bethesda Game Studios  id Software  MachineGames  Roundhouse Studios  Tango Gameworks  ZeniMax Online Studios
Entiset pelitalot

ACES Game Studio – Flight Simulator -pelisarja, Combat Flight Simulator -pelisarja
Bungie Studios (nykyään itsenäinen studio) – Halo -pelisarja, Myth-pelisarja, Marathon-pelisarja
Ensemble Studios (lakkautettu) – Age of Empires -pelisarja, Age of Mythology -pelisarja, Halo Wars
FASA Interactive (lakkautettu) – Shadowrun, Crimson Skies, Mechwarrior-pelisarja
Lionhead Studios (lakkautettu) – Black & White -pelisarja, The Movies, Fable-pelisarja
Hired Gun (lakkautettu) – Halo 2 (Windows Vistalle)
Aiheesta muualla

Profiili MobyGamesissä (englanniksi)
Narkaus

Narkaus on kylä Rovaniemellä. Se sijaitsee kantatie 78:n varrella noin 35 kilometrin päässä keskustasta Ranualle päin. Narkauksessa on Narkausjärvi, Jokelan ja Narkauksen välissä sijaitseva Ala-Kuohunki sekä monia muita pieniä järviä ja lampia. Asukkaita kylässä on noin 180.
Rovaniemen kaupunginosat ja kylät
Alakorkalo
Ala-Nampa
Auttinseutu
Hirvas
Jaatila
Juotasniemi
Karvonranta
Katajaranta
Kauko
Kiiruna
Kivitaipale
Kolpene
Korkalovaara
Koskenkylä
Lehtojärvi
Leipee
Lohiniva
Marrasjärvi
Marraskoski
Meltaus
Misi
Muurola
Narkaus
Niesi
Nivankylä
Nivavaara
Norvajärvi
Oikarainen
Ojanperä
Olkkajärvi
Ounasrinne
Paavalniemi
Patokoski
Pekkala
Perunkajärvi
Petäjäinen
Pisa
Pullinranta
Pöykkölä
Rantaviiri
Rautiosaari
Ruikka
Saarenkylä
Sinettä
Santamäki
Sonka
Syväsenvaara
Tapionkylä
Tennilä
Teollisuuskylä
Tiainen
Tuhnaja
Vaarala
Vanttausjärvi
Vanttauskoski
Vennivaara
Viiri
Vikajärvi
Välijoki
Ylikylä
Yli-Nampa
Wimbledon (elokuva)

| Wimbledon |
| --- | --- |

Ohjaaja:  Richard Loncraine
Käsikirjoittaja:   Adam Brooks  Jennifer Flackett  Mark Levin 
Tuottaja:   Tim Bevan  Liza Chasin  Eric Fellner 
Säveltäjä:  Edward Shearmur
Kuvaaja:  Darius Khondji
Leikkaaja:  Humphrey Dixon
Pääosat:   Kirsten Dunst  Paul Bettany  James McAvoy 
Valmistustiedot
Valmistusmaa:  Yhdysvallat
Tuotantoyhtiö:   Universal Pictures  StudioCanal 
Levittäjä:  Universal Studios Netflix
Ensi-ilta:   Yhdysvallat 13. syyskuuta 2004  Suomi 29. lokakuuta 2004 
Kesto:  98 min
Alkuperäiskieli:  englanti
Budjetti:  ~ 31 000 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Wimbledon on elokuva, joka julkaistiin syyskuussa 2004. Se on romanttinen komedia tennispelaaja Peter Coltista (Paul Bettany) ja tulevasta tennistähdestä, Lizzie Bradburystä (Kirsten Dunst) Wimbledonin tennisturnauksen aikana.
Juoni

Peter Colt on sijalle 119 rankattu tennispelaaja. Hän saa villin kortin ansiosta osallistumisoikeuden Wimbledonin tennisturnaukseen. Väsynyt Peter päättää lopettaa uransa tämän turnauksen jälkeen. Hänellä on jo työkin tennisvalmentajana. Kun Wimbledon sitten alkaa, hän tapaa nuoren amerikkalaisen tennisammattilaisen Lizzie Bradburyn, ja he rakastuvat toisiinsa. Kun rakkaus syvenee, Peterin pelikin paranee. Semifinaaleihin asti molempien peli kulkee, mutta niissä Lizzie häviää. Peter pääsee finaaliin Jake Hammondia vastaan, jonka kanssa on jo aiemmin tapellut Lizziestä.  Kun Lizzie on matkalla kotiinsa Amerikkaan, hän näkee lentokentällä Peterin haastattelun, jossa tämä pyytää anteeksi Lizzieltä. Lizzie päättää palata takaisin Wimbledoniin, missä hän kannustaa Peteriä jatkamaan huonosti alkanutta loppuottelua. Peter voittaa kuin voittaakin mestaruuden ja lopettaa uransa. Lopussa näytetään kuinka Peter ja Lizzie opettavat tennistä kahdelle lapselleen New Yorkissa.
Rooleissa

| 0 | 1 | 2 |
| --- | --- | --- |
|  Kirsten Dunst   | … |   Lizzie Bradbury    |
|  Paul Bettany   | … |   Peter Colt    |
|  James McAvoy   | … |   Carl Colt    |
|  Bernard Hill   | … |   Edward Colt    |
|  Eleanor Bron   | … |   Augusta Colt    |
|  Celia Imrie   | … |   Mrs Kenwood    |
|  Nikolaj Coster Waldau   | … |   Dieter Prohl    |
|  Sam Neill   | … |   Dennis Bradbury    |
|  Austin Nichols   | … |   Jake Hammond    |
|  Kirsten Taylor Montjoy Hunter   | … |   Elizabeth Hammond    |
|  Jon Favreau   | … |   Ron Roth    |
|  Jonathan Timmins   | … |   Pallopoika   |
|  Robert Lindsay   | … |   Ian Frazier   |
Oikeita tennisammattilaisia elokuvassa

| 0 | 1 | 2 |
| --- | --- | --- |
|  Vikas Punna  | … |  Ajay Bhatt   |
|  Beti Sekulovski  | … |  Lizzien 1. vastustaja   |
|  Murphy Jensen  | … |  Ivan Dragomir   |
|  Alun Jones  | … |  Tom Cavendish   |
|  Rebecca Dandeniya  | … |  Arliyia Rupesindhe   |
|  John McEnroe  | … |  omana itsenään/kommentaattori   |
|  Chris Evert  | … |  omana itsenään/kommentaattori   |
|  Mary Carillo  | … |  omana itsenään/kommentaattori   |
|  John Barrett  | … |  omana itsenään/kommentaattori   |
Triviaa

Pat Cash toimi tennisasiantuntijana ja hän opetti näyttelijät pelaamaan tennistä.
Jotkut kohtaukset kuvattiin otteluiden välissä turnauksen aikana vuonna 2003.
Näyttelijät syöttivät oikeita tennispalloja, kaikki muut pallot lisättiin digitaalisesti.
Lontoon eläintarhan sisäänkäyntejä käytettiin Wimbledonin sisäänkäynteinä.
DVD:n kommenttiraidan mukaan Marija Šarapovan kohtaukset Lizzien vastustajana poistettiin, koska Šarapova näytti kaukaa katsottuna liikaa Kirsten Dunstilta.
Coltin hahmo perustuu osittain Goran Ivaniševićiin. Hän voitti vuoden 2001 Wimbledonin päästyään mukaan villillä kortilla.
Elokuva on omistettu Mark McCormackille, joka oli tenniksen suuri nimi. Hän kuoli 16. maaliskuuta 2003 kärsittyään sydänongelmista.
Elokuvan trailerissa soi U2:n ”Everlasting Love”
Aiheesta muualla

Viralliset kotisivut
Internet Movie Databasessa
Wimbledon Elonet.
Nainen junassa

| Nainen junassa> The Girl on the Train |
| --- | --- |

Alkuperäisteos
Kirjailija:  Paula Hawkins
Kieli:  englanti
Genre:  psykologinen jännitysromaani
Julkaistu:  2015
Suomennos
Suomentaja:  Oona Timonen
Kustantaja:  Otava
Julkaistu:  2015
Sivumäärä:  382
ISBN:  978-951-1-29163-3
Löydä lisää kirjojaKirjallisuuden teemasivulta
Nainen junassa (engl. The Girl on the Train) on brittiläisen kirjailijan Paula Hawkinsin kirjoittama psykologinen jännitysromaani vuodelta 2015. Romaani oli Britanniassa myyntimenestys, ja sitä oli elokuuhun 2015 mennessä myyty maailmanlaajuisesti yli kolme miljoonaa kappaletta.
Romaaniin perustuva Tate Taylorin ohjaama samanniminen elokuva sai ensi-iltansa 7. lokakuuta 2016.
Zimbabwen krikettimaajoukkue

Zimbabwen krikettimaajoukkue edustaa Zimbabwea kriketin miesten maajoukkuekilpailuissa. Sitä hallinnoi Zimbabwe Cricket.
Test matchit

Zimbabwesta tuli yhdeksäs viisipäiväisiä test match -maaotteluita pelaava joukkue vuonna 1992. Se on pelannut kesäkuuhun 2020 mennessä kaikkiaan 110 test match -ottelua, joista se on voittanut 12, hävinnyt 70 ja "tasapeliin", eli käytännössä kesken, on jäänyt 28 ottelua.
Zimbabwella on Bangladeshia vastaan test matcheissa seitsemän voittoa ja seitsemän tappiota. Pakistania vastaan sillä on kolme voittoa ja kymmenen tappiota, Intiaa vastaan kaksi voittoa ja seitsemän tappiota. Muita maita Zimbabwe ei ole test matcheissa voittanut: Sri Lankalle se on hävinnyt 14 kertaa, Uudelle-Seelannille 11, Etelä-Afrikalle kahdeksan, Länsi-Intian saaristolle seitsemän ja Australialle sekä Englannille kolme kertaa.
MM-kilpailut ja muut yksipäiväiset maaottelut

Zimbabwe pelasi ensimmäisen yhden päivän maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) vuonna 1983. Se on pelannut yksipäiväisiä maaotteluja kesäkuuhun 2020 mennessä kaikkiaan 529. Niistä se on voittanut 138, hävinnyt 373, tasajuoksuihin on päättynyt seitsemän ja ilman ratkaisua 11 ottelua. Irlantia vastaan sillä on kuusi voittoa ja kuusi tappiota. Kaikkia muita "test match -tason" maita vastaan se on hävinnyt suurimman osan yhden päivän maaotteluistaan, samoin Alankomaita (yksi voitto, kaksi tappiota) vastaan. Huonoimmat saldot sillä on Etelä-Afrikkaa (kaksi voittoa, 38 tappiota), Australiaa (2–27) ja Pakistania (4–52) vastaan. vastaan.
Zimbabwe on yltänyt MM-kilpailuissa parhaimmillaan "Super Six" -loppusarjan viidenneksi 1999 ja kuudenneksi 2003.
Twenty20-maaottelut

Zimbabwe pelasi ensimmäisen Twenty20-pelimuodon (eli pelin, jossa kummallakin joukkueella on 20 syöttövuoroa) maaottelunsa vuonna 2006. Se on pelannut kesäkuuhun 2020 mennessä kaikkiaan 76 maaottelua. Ratkaisuun päättyneistä otteluista se on voittanut 18 ja hävinnyt 56.  Sillä on negatiivinen ottelusaldo kaikkia "Test match -tason" maita vastaan. Zimbabwe on hävinnyt kaikki Twenty20-maaottelunsa Pakistania (yksitoista), Uutta-Seelantia (kuusi), Etelä-Afrikkaa (viisi), Sri Lankaa (kolme) ja Englantia (yksi) vastaan.
Henkilökohtaiset tilastot

Andy Flower on lyönyt Zimbabwen pelaajista eniten juoksuja sekä test match -otteluissa, kaikkiaan 4 794, että yhden päivän maaotteluissa, 6 786. Heath Streak on puolestaan "polttanut" Zimbabwen pelaajista eniten vastustajia sekä test matcheissa, 216, että yhden päivän maaotteluissa, 237.
Mustafa Al-Kadhimi

| Mustafa Al-Kadhimi> مصطفى الكاظمي |
| --- | --- |
 Al-Kadhimi vuonna 2020.
Irakin pääministeri
 7.5.2020–27.10.2022  
Presidentti:  Barham Salih
Edeltäjä:  Adil Abdul-Mahdi
Seuraaja:  Mohammed Shia al-Sudani
Irakin ulkoministeri
 12. toukokuuta 2020 – 6. kesäkuuta 2020  
Edeltäjä:  Mohamed Ali Alhakim
Seuraaja:  Fuad Hussein
Henkilötiedot
Syntynyt: 5. heinäkuuta 1967 (ikä 57) Bagdad
Tiedot
Puolue:  sitoutumaton
 Nimikirjoitus
Mustafa Al-Kadhimi (arab. مصطفى الكاظمي‎, Musṭafā al-Kāẓimī; s. 5. heinäkuuta 1967 Bagdad) on irakilainen poliitikko ja virkamies, joka on toiminut Irakin pääministerinä toukokuusta 2020 lokakuuhun 2022. Hänet tunnetaan sovittelevasta ja neutraalisuuteen pyrkivästä ulkopolitiikastaan, joka pyrkii hyviin väleihin Yhdysvaltain että Iranin kanssa. Hän on luvannut kitkeä korruptiota, taata että kaikki maassa olevat aseet pysyvät valtiolla ja saattaa vastuuseen ne, jotka antoivat käskyn tappaa mielenosoittajia vuoden 2019 mielenosoituksissa. Lisäksi Al-Kadhimi lupasi järjestää ennenaikaiset parlamenttivaalit ja saattaa läpi budjettilain, joka antaisi apua maan taloudelle.
Elämä

Al-Kadhimi syntyi vuonna 1967 Irakin pääkaupungissa Bagdadissa. Hänen syntymänimensä oli Mustafa Abdellatif Mshatat. Al-Kadhimi opiskeli yliopistossa lakia ja suoritti oikeustieteen kandidaatin tutkinnon. Opiskeluvuosiensa jälkeen Al-Kadhimi työskenteli journalistina, jolloin hän myös muutti sukunimensä Al-Kadhimiksi. Al-Kadhimi vastusti äänekkäästi Saddam Husseinia ja asui sen vuoksi vuodet 1985–2003 ulkomailla ensin Iranissa ja myöhemmin Ranskassa ja Isossa-Britanniassa. Palatessaan Irakiin vuonna 2003 Al-Kadhimi perusti Iraqi Media Network -nimisen uutistoimiston ja Iraq Memory Foundation -organisaation, joka tutki Husseinin hallinnon rikoksia ja ihmisoikeusrikkomuksia. Hän on lisäksi toiminut Irakin Newsweek-lehden päätoimittajana 2010–2013 ja kirjoittanut mielipidekirjoituksia yhdysvaltalaiselle Al-Monitor-lehdelle. Vuonna 2016 Al-Kadhimi nimitettiin Irakin kansallisen tiedustelupalvelun johtajaksi. Hänen vuoteen 2020 asti kestäneellä johtokaudellaan Irak ja muut maat onnistuivat saavuttamaan merkittäviä voittoja Isisiä vastaan.
Vuoden 2021 parlamenttivaaleissa  šiialaisjohtaja Muqtada al-Sadrin kannattajat saivat yli 70 paikkaa. Hallituskoalition muodostaminen ei onnistunut yli vuoteen. Al-Sadr määräsi kannattajansa lähtemään parlamentista, ja ilmoitti sitten itse luopuvansa politiikassa. Al-Sadrin kannattajat aloittivat mellakat, joissa yli 20 henkeä sai surmansa ja yli 250 loukkaantui. Vihdoin lokakuussa 2022 parlamentti nimitti presidentiksi Abdul Latif Rashidin, joka kutsui päämnisteriksi Mohammed Shia al-Sudanin.
Nokia 8 Sirocco

| Nokia 8 Sirocco |
| --- | --- |
Valmistaja:  HMD Global
Julkaistu:  25. helmikuuta 2018
Edeltäjä:  Nokia 8
Mitat:  141 × 73 × 8 mm
Paino:  177 g
Näyttö:  5,5" OLED-kosketusnäyttö
Näytön kuvatarkkuus:  1 080 × 2 560 px
Suoritin:  Qualcomm Snapdragon 835
Grafiikkapiiri:  Adreno 540
Keskusmuisti:  6 GB
Flash-muisti:  128 GB
Takakamera:  12+13 megapikseliä
Etukamera:  5 megapikseliä
Käyttöjärjestelmä:  Android 8.1 Oreo
Akku:  3 260 mAh
Liitännät:  Bluetooth 5.0, USB-C
Muistikorttipaikka:  ei ole
Muuta:  sormenjälkitunnistin, vedenkestävä, langaton lataus, pikalataus
Infobox OKNimi-testi OK: 
Nokia 8 Sirocco on suomalaisen HMD Globalin helmikuussa 2018 esittelemä älypuhelin. Se tuli myyntiin huhtikuussa 2018.
Puhelimessa on 5,5 tuuman OLED-kosketusnäyttö, 6 gigatavua keskusmuistia ja 128 gigatavua tallennustilaa. Takakamera on 12 ja 13 megapikselin kaksoiskamera ja etukamera viiden megapikselin kamera. Käyttöjärjestelmänä on Android 8.1 Oreo. Puhelimessa on IP67-luokitus ja langaton lataus.
Natha

Natha tai Nath on intialainen uskonnollinen traditio, jonka kannattajat pyrkivät saavuttamaan kuolemattomuuden henkisten harjoitteiden kautta. Nathan alkuperä on buddhalaisuuden, shaivismin ja hathajoogan synkretismissä. Nathat pitävät ensimmäisenä gurunaan Matsyendranathaa, jota hindulaiset opetuslapset pitivät Shiva-jumalana ja buddhalaiset Avalokiteshvarana. Matsyendranathan opetuslapsena pidetään nathojen keskuudessa joogi Gorakhnathia vaikka ajallisesti tämä onkin mahdotonta, koska Matsyendranatha kuoli todennäköisesti kauan ennen Gorakhnathin syntymää. Nathaa pidetään usein hindulaisuuden shaivistisena alasuuntauksena.
1200-luvun paikkeilla Gorakhnathin opetusten ympärille alkoi muodostua joogiyhteisö, joka tunnettiin asketismistaan. 1500-luvulta peräisin olevan Gorakhbani-tekstin mukaan nathat eivät pitäneet itseään hinduina eivätkä muslimeina vaan joogeina. Yhteisö omaksui uskomuksia kummastakin uskonnosta pitäen niitä silti riittämättöminä totuuden saavuttamiseen, jonka voi löytää vain Gorakhin pyhästä sanasta. Nathat uskoivat, että hallitsemalla kehoaan täydellisesti olisi mahdollista hallita luonnon voimia, muiden ajattelua ja elää ikuisesti.
Nathayhteisön jäljiltä on useita keskiaikaisia tekstejä esimerkiksi bengalilainen Goraksa-Vijay, joka kertoo täydellisestä joogi Gorakhnathista, jonka guru Minanath (Matsyendranatha) lankeaa syntiin. Shiva rankaisee Minanathaa muistin menetyksellä ja moraalittomalla elämällä, josta vain Gorakhnath pystyi pelastamaan hänet.
Suurmogulien valtakunnan aikana sekä mogulit että hindukuninkaat alkoivat lahjoa yhteisöä saadakseen yliluonnollista tukea tavoitteilleen. Tätä jatkui 1800-luvulle saakka jolloin brittiläinen siirtomaavalta ei tukenut joogiyhteisöä entisten ruhtinaiden tavalla.
Vuonna 1942 Pitamber Dutt Barthwal kokosi natha-joogien yksien kansien väliin, mutta työ ei valmistunut ennen hänen kuolemaansa. Tutkija Marrewa-Karwoski on nostanut esille, että kirjasta jätettiin pois kaksi vanhaa islamilaisvaikutteista tekstiä. Avali Silūk (korkein laulu) ja Kāfir Bodh (vääräuskoisten tieto) sisältävät islamilaisia käsitteitä sekä vaikutteita. Lopulta molemmat tekstit päättyvät siihen, että hindut ja muslimit ovat yhtä kaukana nathan totuudesta.
Nykyaikaan tultaessa Gorakhpurissa sijaitsevan Gorakhnathin temppelin ylipappi Digvijaynath alkoi hindulaistamaan nathayhteisöä, jonka jälkeen yhteisön poliittinen vaikutusvalta alkoi jälleen kasvamaan. Nykyinen Uttar Pradeshin osavaltion pääministeri Yogi Adityanath on Gorakhnathin temppelin ylipappi.
Mozilla Public License

Mozilla Public License on vapaa ohjelmistolisenssi, joka kehitettiin Mozilla-projekteja varten. Nykyään useimmat Mozilla-projektin ohjelmistot, kuten Firefox ovat kolmoislisensoitu MPL 1.1:n, LGPL 2.0:n ja GNU GPL 2.1:n alaisuudessa.
Keskeiset ehdot

Kun MPL v. 1.1:n alaista ohjelmistoa levitetään muokkaamattomana muun muassa seuraavat ehdot tulee täyttää:
1) MPL lisenssiteksti tulee sisällyttää jakeluun ja ohjelmiston lähdekoodi tulee levittää sen ehtojen mukaisesti;
2) Jos ohjelmistoa levitetään konekielisessä muodossa, tulee jakelun mukaan liittää ilmoitus siitä, että ohjelmisto on lisensoitu MPL:n alaisuudessa. Konekielinen ohjelmisto voidaan levittää muillakin lisenssiehdoilla, mutta nämä eivät saa rajoittaa lisenssinsaajan oikeutta MPL-ohjelmiston lähdekoodiin;
3) Jos lähdekoodissa MPL-lisenssin liitteen A mukaisia ilmoituksia, ne tulee säilyttää lähdekoodissa;
4) MPL:llä lisensoitu ohjelmisto voidaan liittää osaksi isompaa kokonaisuutta ("larger work"), joka on muiden ehtojen alaisuudessa. Näissä tilanteissa MPL:n vaatimukset koskevat edelleen osia, jotka olivat alun perin sillä lisensoitu.
Kun MPL v. 1.1:n alaista ohjelmistoa levitetään muokattuna mm. seuraavat ehdot tulee täyttää:
1) Muutokset ja lisäykset tiedostoihin, jotka ovat MPL:n alaisuudessa, tulee levittää samoilla ehdoilla (tätä kutsutaan ns. heikoksi vastavuoroisuusvelvollisuudeksi);
2) Jos muokattuja tiedostoja levitetään ainoastaan konekielisessä muodossa, samojen tiedostojen lähdekoodi täytyy olla saatavissa joko samalla jakelumedialla tai yleisesti hyväksytyn latausmekanismin kautta;
3) Kaikista muokkauksista tulee ilmoittaa jakelun mukana tulevassa dokumentaatiossa;
4) Levittäjä myöntää automaattisesti patenttilisenssin muokkauksiinsa ja niiden yhdistämiseen alkuperäiseen ohjelmistoon.
Yhteensopivuus muiden lisenssien kanssa

Mozilla Public License sisältää niin sanotun heikon vastavuoroisuusvelvoitteen. Tämä tarkoittaa sitä, että sen alla oleviin tiedostoihin tehtävät muokkaukset on lisensoitava edelleen levitettäessa samoilla ehdoilla. Muuten yhdistäminen muiden ehtojen alla oleviin lisensseihin on mahdollista. Tämä poikkeaa niin sanotun vahvan vastavuoroisuusvelvoitteen sisältävistä lisensseistä kuten GNU General Public License.
Aiheesta muualla

Mozilla Public License, versio 1.1 (englanniksi)
Mozilla Public License, versio 2.0 (englanniksi)
New Londonin piirikunta

New Londonin piirikunta (engl. New London County) on Yhdysvaltojen Connecticutin osavaltiossa sijaitseva piirikunta. Sen väkiluku oli 265 206 vuonna 2019. Piirikunnan väkiluvultaan suurin kunta on Norwichin kaupunki. John Winthrop nuorempi perusti piirikunnan vuonna 1646.